मायावती ने कहा कि केंद्र सरकार जल्द से जल्द बाढ़ पीडि़त राज्य केरल में राष्ट्रीय आपदा घोषित करे। इसके साथ ही इस आपदा की स्थिति से निपटने के लिए केरल सरकार को पर्याप्त मदद देने के साथ वहां के लोगों को राहत, सहायता व पुनर्वास में सहयोग करे। बसपा सुप्रीमो ने कहा कि देश का हर नागरिक केरल के लाखों परिवार को अपने-अपने स्तर से कुछ न कुछ देने को तैयार है। ऐसी स्थिति में केंद्र सरकार को भी सार्थक पहल करनी चाहिए।